**Cedric Latimer** (s. 30. heinäkuuta 1987 Helsinki) on suomalainen koripalloilija. Hän pelasi 36 nuorten maaottelua.

Ura
---

Latimer aloitti juniorikoripallon Korihaiden juniorijoukkuissa ala-asteikäisenä. Yläasteen hän kävi Helsingissä ja pelasi Pussihukkien sekä Torpan Poikien juniorijoukkueissa. Lukion Latimer kävi Yhdysvalloissa. Vuonna 2006 Latimer aloitti opinnot Santa Claran yliopistossa, jossa hän pelasi myös yliopistokoripalloa. Hän edusti koulua, kunnes siirtyi vuonna 2008 Saint Francisin yliopistoon. Kauden 2008–2009 Latimer joutui jättämään väliin NCAA:n siirtosääntöjen vuoksi. Kaudeksi 2009–2010 hän nousi joukkueen avausviisikkoon ja teki 9,0 pistettä ottelua kohden.

Latimerilla oli optio myös seuraavasta kaudesta yliopiston kanssa, mutta hän päätti palata Suomeen, jossa hän siirtyi Namika Lahden paitaan. Ensimmäisellä Korisliiga-kaudellaan hän teki 13,1 pistettä ja otti 5,8 levypalloa ottelua kohden, ja hänet valittiin kauden päätteeksi vuoden tulokkaaksi. Kaudella 2011–2012 Latimer pelasi Korihaiden joukkueessa, mutta palasi seuraavaksi kaudeksi Namika Lahteen. Ainoastaan yhden kauden jälkeen hän siirtyi Korikobriin. Seuraavaksi kaudeksi Latimer siirtyi I-divisioona A:ta pelanneeseen Oulun NMKY:hyn. ONMKY selviytyi pudotuspeleihin, joissa karsiutui välierissä. Kauden jälkeen Latimer teki Korisliigajoukkue Kouvojen kanssa 1+1-vuotisen sopimuksen neljän kuukauden koeajalla. Latimer ei pelannut Kouvoissa yhtään ottelua Korisliigassa, ja hän ja seura purkivat sopimuksen lokakuun alussa.

Heinäkuussa 2016 Latimer teki sopimuksen Torpan Poikien kanssa. Toukokuussa 2017 hän siirtyi KTP-Basketiin. KTP:n jälkeen Latimer on pelannut I-divisioona A:ssa pelaavissa Torpan Pojissa ja Munkkiniemen Kisapojissa.

Muuta
-----

Latimerin isä Erwin Latimer pelasi koripalloa pääsarjatasolla. Tammikuussa 2011 Latimer nostatti pienen kohun sanomalla mediassa, että Tampereen Pyrinnön Antero Lehto olisi huudellut hänelle rasistisesti.

Saavutuksia
-----------

* Korisliigan vuoden tulokas 2011

Lähteet
-------

* Cedric Latimer (Arkistoitu – Internet Archive) Suomen Koripalloliitto
* Henkilökuvassa Cedric Latimer #2 Kouvot 2015-2016 (Arkistoitu – Internet Archive) Kouvot
* Puhjonrannan kyselytynti (Arkistoitu – Internet Archive) Kouvot

### Viitteet

1. 1 2 3 4  Cedric Latimer palaa Suomeen, vahvistaa Lahtea  11.5.2010. Suomen Koripalloliitto. Viitattu 24.1.2011.
2. ↑  Peltola, Pasi: Turvapaikka löytyi parketilta.  *Helsingin Sanomat*, 22.1.2010.
3. ↑  Cedric Latimer viihtyy Lahdessa  6.1.2011. Suomen Koripalloliitto. Viitattu 24.1.2011.
4. ↑  Vuoden tulokas Cedric Latimer Korihaihin  13.6.2011. Suomen Koripalloliitto. Viitattu 26.6.2011.
5. ↑  Cedric Latimer palaa Lahteen  25.7.2012. Suomen Koripalloliitto. Viitattu 23.11.2012.
6. ↑  Korikobrat vahvistui Latimerilla: Joukkueeseen aimo annos kokemusta  28.6.2013. YLE. Viitattu 8.7.2013.
7. ↑  Cedric Latimer siirtyy Oulun NMKY:n vahvuuteen  26.8.2014. Suomen Koripalloliitto. Viitattu 26.8.2014.
8. ↑   (Arkistoitu – Internet Archive)
9. ↑
10. ↑
11. ↑   (Arkistoitu – Internet Archive)
12. ↑  Latimer syyttää Pyrinnön Lehtoa rasismista  23.1.2011. Aamulehti.  Arkistoitu 11.2.2011. Viitattu 26.6.2011.

  


|  |  |  |
| --- | --- | --- |
| Edeltäjä:**Samuel Haanpää** | **Korisliigan vuoden tulokas**2010–2011 | Seuraaja:**Alex Vaenerberg** |